open-index/open-wikipedia-markdown huggingface dataset:
Evelyn Waugh

200px

**Evelyn Waugh**

**Engelse skrywer en joernalis**

----
**Gebore**  
28 Oktober 1903 
in Londen, Engeland, Verenigde Koninkryk

----
**Oorlede** 
10 April 1966 
Combe Florey, Somerset, Verenigde Koninkryk

----

**Literêre genres**

Romans, biografieë, kortverhale, reisverhale, outobiografiese werke, satires

----

**Bekende werke**

*Decline and Fall* (1928)
*A Handful of Dust* (1934)
*Brideshead Revisited* (1945)
*Sword of Honour* (1952-1961)

**Arthur Evelyn St. John Waugh** ([ˈɑrθər ˈiːvlɪn ˈsɪndʒən wɔː]; * 28 Oktober 1903,  † 10 April 1966), algemeen bekend as **Evelyn Waugh**, was 'n Engelse roman-, biografie- en reisverhaalskrywer wat hom ook as joernalis en resensent bekwaam het. Evelyn Waugh is een van die bekendste 20e-eeuse skrywers van satiriese romans.

Baie van sy werke bevat skerp kommentaar op die waardes en gewoontes van die rykes. Soos die meeste goeie satiriese werke, het Waugh sŉ 'n moraliserende motief; in sy geval die Katolisisme, wat na 1930 ŉ steeds belangriker tema in sy werk geword het.  Hy het aan Hertford College, Oxford, gestudeer en was een van die "bright young things", 'n groep ryk, ligsinnige jongmense, wat hy later ongenadiglik skerp in sy romans ontleed het.

Hy het in die dertigerjare wyd gereis, onder meer as korrespondent van *The Daily Express*, en in die Tweede Wêreldoorlog in Joego-Slawië en in die Midde-Ooste geveg. Helder taal en beskrywings van groteske wreedheid kenmerk Waugh se vooroorlogse romans. *Decline and fall* (1928) en *Vile bodies* (1930) beskryf sy ervarings in die twintigerjare en die holle, amorele bestaan van die "bright young things".

Sy reise, veral in koloniale Afrika, vind neerslag in die satiriese romans *Black mischief* (1932) en *Scoop* (1938). Waugh se bekendste werke is die oorlogstrilogie *Men at arms* (1952), *Officers and gentlemen* (1955) en *Unconditional surrender* (1961), wat later saamgevat is onder die titel *Sword of honour* (1966).

Sy ernstigste roman is *Brideshead revisited* (1945), waarin hy die tweespalt tussen godsdienstige gevoelens en wêreldse belewenisse saamvat. Hy het in 1930 lidmaat van die Rooms-Katolieke Kerk geword en die spanning tussen die profane en die geestelike is 'n hooftema in sy werk. Hy is op 10 April 1966 in Combe Florey in die graafskap Somerset oorlede.

## Bronnelys 
* Wêreldspektrum, 1982, , volume 29, bl. 89
Pale lager

duimnael|regs|'n Tipiese pale lager – *Würzburger Hofbräu*

**Pale lager** is 'n baie ligte tot goudkleurige bier met 'n goeie tekstuur en 'n wisselende mate van edele hopsbitterheid.

Die brouproses vir hierdie bier het in die 19de eeu in Europa ontwikkel, toe Gabriel Sedlmayr die "pale ale" tegnieke na die Spaten Brouery in Duitsland teruggebring het, en dit op sy bestaande lagerbroumetodes toegepas het. Hierdie benadering is deur ander brouers nageaap, veral deur Josef Groll van Beiere wat "Pilsner Urquell" in die stad Pilsen in die Tsjeggiese Republiek vervaardig het. Die gevolglike pilsner – ligbruin, dun en stabiele bier was baie suksesvol en het geleidelik oor die hele wêreld versprei; dit is die mees algemene vorm van bier wat vandag in die wêreld verbruik word.

duimnael|links|Die eerste Pilsnerbier – "Pilsner Urquell"
Aal

duimnael|'n Bierglas met Cask-aal
duimnael|Cask ale-handpompe

**Aal** is 'n tipe bier gebrou van moutgort met behulp van 'n warm fermentasieproses en 'n stam van brouersgis. In vergelyking met lagergis, fermenteer aalgis vinniger, en dikwels produseer dit 'n soeter, voller liggaam en vrugtige smaak van bier. Die meeste bier bevat hops, wat help om die bier te bewaar en verleen 'n bitter of kruiegeur wat die soetheid van die beslag balanseer.

Aal is gebrou voordat die brouers instrumentasie gehad het om die proses fyn te beheer, as gevolg daarvan is daar verskeie effekte op die finale produk, soos donker kleur en vrugtesmake. Ale verskil van tradisionele biere deurdat die stysel heeltemal omgesit is na suikers en dus is die bier gewoonlik helderder.

Die gis wat vir fermentasie gebruik word, fermenteer teen temperature van 18&nbsp;°C tot 20&nbsp;°C. Alhoewel aalgis tydens fermentasie aan die bokant van die fermentasiehouer dryf, daal die gis na onder na fermentasie en kan dit in 'n daaropvolgende brousel gesit word.

As gevolg van die hoër temperature van gisting word meer esters gevorm, dit veroorsaak dat aal 'n vrugtesmaak het.

Alhoewel die meeste ale in Brittanje en België voorkom, is daar ook Duitse ale soos Altbier.

## Verwysings 
## Eksterne skakels 
*
Dassault Falcon 8X

Die **Dassault Falcon 8X** is 'n grootkajuit, langreikafstand, besigheidstraler vervaardig deur Dassault Aviation. Dit is afgelei van die Dassault Falcon 7X, met groter reikafstand wat deur enjinverfyning, aerodinamiese afronding en 'n toename in brandstofkapasiteit bereik is.

Die 8X se kajuit is ongeveer 3,2&nbsp;m langer as sy voorganger, die 7X. Dit het 'n enjinopgradering ontvang wat dit moontlik maak om op te styg vanaf korter aanloopbane, asook 'n verbeterde brandstofverbruik van 35% teenoor sy mededingers.

## Verwysings
Raad van Afgevaardigdes van Suid-Afrika

Die **Raad van Afgevaardigdes van Suid-Afrika** (Engels: *House of Delegates of South Africa*) was 'n 40-sitplek liggaam in die Driekamerparlement ​​vanaf 1984 tot 1994. Dit was gereserveer vir Indiese Suid-Afrikaners. Die liggaam is twee keer verkies: in 1984 en 1989. Dit was die tweede keer in Suid-Afrika se geskiedenis wat Indiërs op nasionale vlak verteenwoordig was, die eerste wat die Suid-Afrikaanse Indiese Raad.

Uitslag van verkiesings:
Raad van Verteenwoordigers van Suid-Afrika

Die **Raad van Verteënwoordigers van Suid-Afrika** (Engels: *House of Representatives of South Africa*) was 'n 80-sitplek liggaam in die Driekamerparlement van Suid-Afrika vanaf 1984 tot 1994. Dit was gereserveer vir Kleurlinge. Die liggaam is twee keer verkies: in 1984 en 1989.

## Resultate 
In 1984 is die huis deur die Arbeidersparty oorheers, wat 76 van die 80 setels gewen het.

In 1989 verloor die Arbeidersparty ondersteuning, maar behou steeds 'n meerderheid van 69 setels. Ander partye wat verteenwoordig is, sluit in die Demokratiese Hervorming Party, Verenigde Demokratiese Party, Vryheidsparty en 2 onafhanklikes. Die 1989-huis is byna heeltemal deur mans oorheers, met slegs een vrou wat verkies is.
Stadstatus in die Verenigde Koninkryk

**Stadstatus** word in die Verenigde Koninkryk deur die Britse monarg aan sekere munisipaliteite verleen. In 2014 was daar altesaam 69 nedersettings met stadstatus in die land, waarvan 51 in Engeland, 6 in Wallis, 7 in Skotland en 5 in Noord-Ierland. Stadstatus behels geen besondere regte nie, behalwe dat 'n nedersetting hom amptelik *city* (stad) mag noem. Nogtans is dit 'n gesogte titel vanweë die aansien wat 'n nedersetting met stadsregte geniet.

Daar is geen besondere kriteria vir die toekenning van stadsregte nie, alhoewel stadstatus in Engeland en Wallis tradisioneel aan nedersettings met diosesaankatedrale verleen is. Hierdie tradisie gaan terug tot die vroeë 1540's toe koning Hendrik VIII dioseses in ses Engelse nedersettings met katedrale gestig en stadsregte aan hulle toegeken het.

In Ierland is stadstatus net aan 'n betreklik klein aantal nedersettings verleen. So was daar in die gebied van die huidige Noord-Ierland voor die 19de eeu slegs twee stede. In Skotland het stadstatus nog tot in die 19de eeu geen besondere erkenning deur die staat geniet nie. In dié tyd het die tradisie om stadsregte aan bepaalde nedersettings toe te ken herleef. Engeland het die voortou in dié verband geneem deur stadstatus aan nedersettings met nuutgeboude katedrale te verleen. Skotland en Ierland het die Engelse voorbeeld later gevolg.

Vanaf die 20ste eeu was stadstatus nie langer tot katedraalstede beperk nie. Stadsregte is sedertdien volgens 'n verskeidenheid van kriteria, waaronder die inwonertal, aan nedersettings toegeken.
Noersoeltan Nazarbajef

**Noersoeltan Abisjewitsj Nazarbajef** (Kasaks: *Nursultan Ábishuly Nazarbaev*; gebore 6 Julie 1940) is die president van Kasakstan. Nazarbajef is sedert Kasakstan se onafhanklikheid van die Sowjetunie in Desember 1991 die president, maar is al vanaf 1989 die land se leier. Hy was aanvanklik die Eerste Sekretaris van die Kommunistiese Party van die Kazachstanse Sosialistiese Sowjetrepubliek. In April 2011 is Nazarbajef vir 'n verdere vyf jaar herkies. In Februarie 2014 het hy voorgestel dat Kasakstan se naam na "*Kazakh Eli*" verander word.

[duimnael|links|Nazarbajef op 'n Kasakse [posseël.]]
Op 20 Maart 2019 het Noersoeltan Nazarbajef as president van Kasakstan bedank en is deur sy partygenoot Kassym-Jomart Tokajef opgevolg. Gelyktydig is die land se hoofstad Astana na Noersoeltan hernoem.

## Verwysings 
## Eksterne skakels 
*
Townland

duimnael|'n Straatbord in die graafskap Antrim dui aan dat hierdie deel van die pad in die *townland* Teeshan geleë is
duimnael|'n *Townland*-grensmarkeerder
'n ***Townland*** (Iers: *baile fearainn*) is die kleinste geografiese eenheid waarin grondgebied in Ierland administratief ingedeel word. Die *townland*-stelsel is van Gaeliese oorsprong (soos onder meer uit die grotendeels Gaeliese name blyk) en dateer uit die tydperk voor die Noormanne-invalle. *Townlands* was oorspronklik landerye wat deur groot families bewerk is, en sommige geskiedkundiges vermoed dat hierdie stelsel die vorming van groter landelike nedersettings teengewerk het. 

Volgens die sensus van 1911 was daar 60&nbsp;679 bewoonde *townlands* in Ierland. Moderne databasisse soos *Irish Place Names* het in 2014 altesaam 61&nbsp;098 erkende *townlands* gelys, waaronder ook onbewoonde eenhede soos klein eilande.

## Verwysings
Tweede heilige oorlog

Die **Tweede heilige oorlog** het plaasgevind tussen 449 v.C. en 448 v.C. en het 'n onregstreekse konfrontasie tussen Athene en Sparta ten gevolg gehad, tydens die sogenaamde Eerste Peloponnesiese oorlog.

Die oorlog het uitgebreek toe Sparta vir Delphi afgestig en onafhanklik van Phokis verklaar het, deur dit aan die Delphiërs terug te besorg. Die Atheners was egter kampvegters vir die Phokiërs. Gevolglik het Perikles in 448 v.C. met 'n Atheense weermag teen Delphi opgeruk, met die oogmerk om Phokis se voormalige alleenregte op die orakel van Delphi te herstel. Onmiddellik nadat die Spartane verdaag het, het die Atheners Delphi herower en dit aan die Phokiërs terugbesorg.

Volgens M. Dillon, was die militêre aksies van Sparta sowel as Athene vinnig en effektief, en bestaan daar geen getuienis dat hulle die pelgrims in hul raadpleging van die orakel geaffekteer het nie.

In teenstelling met die Derde heilige oorlog, was hierdie oorlog kort en nie so bitter bestrede nie.

## Verwysings
Kaapspoor

duimnael|260px|Kaapspoor in Kosti, Soedan.

Spoorweë met 'n spoorwydte van 1067&nbsp;mm (3 voet 6 duim) is die eerste keer gebou vir waens wat deur perde getrek is. Vanaf die middel-negentiende eeu word veel meer 3 vt 6 dm netwerke gebou in die Britse kolonies (ook die Kaapkolonie) en Japan. Teen die begin van die twintigste eeu het talle 3 voet 6 duim tramnetwerke die lig gesien.

Daar is ongeveer 112&nbsp;000 kilometer (70&nbsp;000 myl) van 3 vt 6 dm se spore oor die wêreld gelê.

Die hele nasionale spooruitleg in Suider-Afrika bestaan uit Kaapspoorwydte, met die **uitsondering** van 3 trajekte:
* Die Apple Express van Port Elizabeth-Humewoodstasie via die Gamtoosvallei na Avontuur in die Langkloof (smalspoor, 610&nbsp;mm).
* Die verlate Banana Express (Alfred County Railway) van Port Shepstone na Harding, KwaZulu-Natal loop vir 122 kilometer op 2 voetspoor (610&nbsp;mm).
* Die Gautrein tussen Johannesburg en Pretoria maak gebruik van standaardspoor (1&nbsp;435&nbsp;mm) vir beter stabiliteit teen hoë spoed.

Dr. Berks T. Hutchinson, 'n tandarts van Kaapstad, het by die regering van die Kaapkolonie aanbeveel om van die Europese spoorwydte van 4 vt 8½ dm afstand te doen en om die wydte van 3 vt 6 dm te gebruik.
Newry

**Newry** [ˈnjʊəri] (afgelei van die Ierse *An Iúraigh*) is 'n stad en *townland* in Noord-Ierland. Die Clanrye-rivier, wat deur die stad vloei, vorm die historiese grens tussen die graafskappe Armagh en Down.

Newry, wat sowat 55&nbsp;km van Belfast en 108&nbsp;km van Dublin af geleë is, het (saam met Bessbrook, 'n dorp in die omgewing) volgens die sensus van 2011 'n bevolking van 26&nbsp;893 gehad.

Geskiedkundiges neem aan dat Newry in 1144 vlakby 'n Cisterciënse-klooster gestig is, alhoewel daar ook historiese verwysings na ouer nedersettings in die kloostergebied is. Die eerste godsdienstige instelling in die gebied word met Sint Patrick verbind. Newry is een van die oudste nedersettings in Ierland wat - onder meer vanweë sy ligging tussen Belfast en Dublin - later as markdorp en handelsentrum vinnige groei ervaar het. In 1742 is dit deur 'n kanaal met die grootste meer in Noord-Ierland, Lough Neagh, verbind en het sedertdien as hawe gedien. In Maart 2012 het koningin Elizabeth II ter geleentheid van haar Goue Jubileum as Britse monarg stadstatus aan Newry en Lisburn verleen.

Newry is een van die belangrikste nedersettings in die sogenaamde Dublin-Belfast-korridor en naby die ingang tot die *Gap of the North* en die grens met die Republiek van Ierland geleë.
Beyer, Peacock and Company

**Beyer, Peacock and Company** was 'n Engelse spoorlokomotiefvervaardiger met 'n fabriek in Gorton, Manchester. Dit het handel gedryf van 1854 tot 1966 nadat dit deur Charles Beyer en Richard Peacock gestig is. Dit aanvaar beperkte aanspreeklikheid in 1902 en word **Beyer, Peacock & Co. Limited**.

Belangrike ontwerpe was die Garratt geartikuleerde lokomotiewe wat wyd gebruik was in Afrika, veral op die Suid- en Oos-Afrikaanse Spoorweë en Australië en die 4-4-0 tenklokomotiewe wat op die Metropolitan and District Railways in Londen diens gedoen het vanaf 1864 tot elektrifisering in 1905. Hulle het ook 2-4-0 tenklokomotiewe gebou vir 3 voet 6 duim (1067 mm) lyne in Noorweë en die beroemde Manx Peacock-ontwerp vir die 3 vt (914 mm) lyne op die Eiland Man Spoorweg. 

[duimnael|links|300px|'n [Garratt-stoomlokomotief (1928).]]
Die eerste Garrattlokomotief wat gebou is, was 'n TGR K klas vir die Tasmaanse Regeringspoorweë op die westelike Tasmanian North East Dundas Tramway; K1 word nou bewaar op die Walliese Highland Railway saam met die laaste Garratt wat deur Beyer Peacock gebou is, SAR NGG 16 Klas No.143. Vier Nieu-Suid-Wallis Regeringspoorweë AD60 Klas Beyer-Garratt Patent lokomotiewe word bewaar as die kragtigste stoomlokomotiewe in die Suidelike Halfrond tydens hul bekendstelling.

## Eksterne skakels 
*
Protoplaneet

[duimnael|[4 Vesta|Vesta, een van drie protoplanete in die binneste Sonnestelsel wat min of meer ongeskonde oorleef het.]]

**Protoplanete** is groot planetêre embrio's wat in die protoplanetêre skyf van ’n ster ontstaan en interne versmelting ondergaan om gedifferensieerde binnekante te vorm. Hulle vorm vermoedelik van planetesimale van sowat 1&nbsp;km in deursnee wat mekaar deur swaartekrag aantrek en dan bots. Protoplanete bots dan weer om eindelik planete te vorm.

## Sonnestelsel 
In die geval van die Sonnestelsel word geglo botsings tussen planetesimale het ’n paar honderd planetêre embrio's gevorm. Sulke embrio's was soortgelyk aan Ceres en Pluto, met massas van sowat 1022 tot 1023&nbsp;kg en ’n deursnee van ’n paar duisend kilometer. Oor honderdmiljoene jare het hulle met mekaar gebots en ’n tweede geslag gevorm van minder maar groter embrio's. Hulle het weer gebots en ’n derde geslag van nog minder en nog groter embrio's gevorm. Eindelik was daar net ’n hand vol embrio's oor wat weer eens gebots en eindelik die planete gevorm het.

Verhitting vanweë radioaktiwiteit, botsings en swaartekragdruk het dele van protoplanete gesmelt terwyl hulle planete gevorm het. In die gesmelte sones het hul swaarder chemiese elemente na die middel afgesak, terwyl die ligter elemente na die oppervlak gestyg het. So ’n proses is bekend as planetêre differensiasie. Die samestelling van sommige meteoriete wys differensiasie het in sommige asteroïdes plaasgevind.

Volgens die reusebotsingshipotese het die Aarde se Maan vroeg in die geskiedenis van die Sonnestelsel gevorm ná ’n botsing met ’n hipotetiese protoplaneet.

Daar is drie protoplanete wat min of meer ongeskonde oorleef het in die binneste Sonnestelsel: dit is die asteroïdes Ceres, Pallas en Vesta. Psugê is waarskynlik die oorblyfsel van ’n gewelddadige botsing met ’n ander voorwerp wat die buitenste, rotsagtige lae van ’n protoplaneet afgestroop het. Die asteroïde Metis se ontstaangeskiedenis stem vermoedelik met dié van Psugê ooreen. Die asteroïde Lutetia toon ook eienskappe wat ooreenstem met dié van ’n protoplaneet. Daar word soms na dwergplanete in die Kuiper-gordel verwys as protoplanete. Omdat ystermeteoriete op Aarde ontdek is, word geglo daar was eens ander protoplanete met metaalkerns in die Asteroïdegordel wat sedertdien ontwrig is en die bron van die meteoriete is.

In Februarie 2013 het sterrekundiges die eerste regstreekse waarneming gedoen van ’n protoplaneet wat in ’n skyf stof en gas om ’n ster vorm.

## Sien ook 
* Planetesimaal

## Verwysings 
## Eksterne skakels 
* Thread on the definition of a protoplanet (Minor Planet Mailing List : Jul 15, 2011)
* 15px Hierdie artikel is vertaal uit die Engelse Wikipedia
Klas MC1 Mallet-stoomlokomotief

Die **Klas MC1 Mallet-stoomlokomotief** is gebruik deur die Suid-Afrikaanse Spoorweë in die vorige eeu. Vyftien lokomotiewe is in diens gestel in 1914 om swaar vragte op die KwaZulu-Natal hooflyn te trek. 

**Klas MC1** is dieselfde lokomotief as **Klas MC** maar is toegerus met superverhitters wat hulle vermoë aansienlik verbeter het. Daar is 12 lokomotiewe toegerus met Walschaerts-klepratwerk gebou deur die Britse maatskappy *North British Locomotive Company* in 1914, en genommer in die reeks 1634 - 1648. Hulle het diens gedoen op die KwaZulu-Natal hooflyn, Kaapse Middellande en die Hexrivier-spoorwegpas.

Die lokomotiewe is in 1939 uit diens gestel.

## Eksterne skakels 
* 

## Verwysings
Madagascar Airlines

[duimnael|[Boeing 737-300 van Air Madagascar]]
duimnael|ATR 72-500 van Air Madagascar
**Madagascar Airlines** sake bedryf, is 'n lugredery gebaseer in Antananarivo, Madagaskar. Dit is die nasionale lugredery van Madagaskar wat dienste na Europa, Asië en naburige Afrika- en Indiese Oseaaneilandbestemmings bedryf. Dit bedien ook 'n uitgebreide plaaslike netwerk. Die belangrikste basis is Ivato Internasionale Lughawe, Antananarivo.

Die lugredery is in 1947 gestig om vlugte van "Transports Aériens Intercontinentaux" en Air France te voed, en ná Madagaskar se onafhanklikheid word dit die nasionale lugredery. Aanvanklik bedryf dit slegs dienste op binnelandse roetes, maar met die lugredery se uitbreidings in die laat 1960's en 1970's is begin om internasionale vlugte na bestemmings soos Frankryk en Suid-Afrika te onderneem.

In meer onlangse jare ondergaan die lugredery 'n reeks mislukte privatiserings. Die pogings is sedertdien gestaak en die lugredery is nou in meerderheidsbesit van die regering van Madagaskar (89.56%), met ARO ('n versekeringsmaatskappy)(5.53%), SONAPAR (2.53%), Air France (1.65%), NY Havana (0.32%) en personeel (0.39%) as die kleiner aandeelhouers.

## Verwysings
Klas GM Garratt-stoomlokomotief

Die **Klas GM Garratt-stoomlokomotief** is 'n tipe stoomlokomotief wat deur die Suid-Afrikaanse Spoorweë gebruik is op 60-pond spoorlyne. Sestien van die lokomotiewe is gebou deur *Beyer, Peacock and Company* en afgelewer van 1938 tot 1939. Die Klas GM kon 10.2 ton steenkool en 7&nbsp;300 l (1&nbsp;600 gelling) water dra en was toegerus met Walschaerts-klepratwerk.

## Ontwerp 
Teen 1938 het die vinnigtoenemende verkeer op die lyn van Johannesburg via Krugersdorp en Zeerust na Mafikeng gelei tot die ontwerp van 'n Garratt-stoomlokomotief wat gelyk sou wees aan twee Klas 19D-lokomotiewe, deur W.A.J. Day, hoofmeganiese ingenieur van die Suid-Afrikaanse Spoorweë van 1936 tot 1939. Die aanvanklike ontwerp van die Klas GM is deur die Siviele Hoofingenieur verwerp omrede die gewig op die voorste en agterste onderstel die aanvaarbare beperking van 60 pond per tree (30 kilogram per meter) spoor ver oorskry het.

Om dit te bowe te kom, is die waterkapasiteit van die voorste watertenk verminder tot 7&nbsp;300 liter, terwyl die agterste bunker herontwerp is om geen water te dra nie, met 'n steenkoolkapasiteit van 10 ton. Die karige water, wat eintlik net genoeg was vir rangeerdoeleindes, is toe aangevul deur 'n semi-permanentgekoppelde, spesiaal geboude tipe X-17 hulptenkwa met 'n 31&nbsp;000 liter vermoë, om die lokomotief van genoeg water op lang, moeilike trajekte te voorsien.

Lêer:Class GM (4-8-2+2-8-4).jpg|Klas GM te Braamfonteindepot, ~1940
Lêer:SAR Class GM (4-8-2+2-8-4).jpg|'n Klas GM, ~1950

## Eksterne skakels 
* 

## Verwysings
Klas GL Garratt-stoomlokomotief

Die **Klas GL Garratt-stoomlokomotief** is 'n tipe stoomlokomotief wat deur die Suid-Afrikaanse Spoorweë gebruik is op 60-pond spoorlyne en 8 van die lokomotiewe is afgelewer van 1929-1930. Die lokomotief was toegerus met Walschaerts-klepratwerk en kon 31 800 liter water voor en agter dra.

## Galery 

Lêer:SAR Class GL 2351 (4-8-2+2-8-4).jpg|No. 2351 by Camfer op die Montagupas tydens 'n toeriste-uitstappie, ongeveer jaar 2001.
Lêer:Garratt Manchester Science Museaum.jpg|SAR no. 2352 uitgestal by die "Manchester Museum of Science and Industry".

## Eksterne skakels 
* 

## Verwysings
Klas GK Garratt-stoomlokomotief

Die **Klas GK Garratt-stoomlokomotief** is 'n tipe stoomlokomotief wat deur die Suid-Afrikaanse Spoorweë gebruik is op 60-pond spoorlyne en 2 van die lokomotiewe is afgelewer in 1923. Die lokomotief is gebou deur *Beyer, Peacock and Company*. Die lokomotief was toegerus met Walschaerts-klepratwerk.

Lêer:SAR Class GK 2340 (2-6-2+2-6-2) NCCR G1.jpg|NCCR no. G1, latere SAR Klas GK no. 2340, in 1923

## Eksterne skakels 
* 

## Verwysings
Oeigoere

: *Hierdie artikel handel oor die etniese groep. Vir die taal, sien Oeigoers.*

Die **Oeigoere** (Oeigoers: ئۇيغۇر, Уйғур, *Uyghur*, [ʔʊjˈʁʊː]; Chinees: 维吾尔族, Pinyin: *Wéiwúěr zú*) is 'n Turkiese etniese groep inheems aan Sentraal-Asië. Hulle woon hoofsaaklik in Xinjiang, 'n "outonome" provinsie van die Volksrepubliek China. Hulle is aan ander Turkiese volke soos Azerbeidjanners, Kasakke, Kirgisiërs, Oesbeke, Turke en Turkmene verwant. Daar word derhalwe soms na die gebied as Oos-Turkestan, Oos-Turkmenistan of Oeigoeristan verwys.

[duimnael|links|[Vlag van Oos-Turkestan en die Oeigoere, *Kök Bayraq* ("blou banier")]]
duimnael|links|Verspreiding van etniese groepe in Xinjiang, Volksrepubliek China
[duimnael|links|Verspreiding van [taalfamilies in Xinjiang, Volksrepubliek China]]
duimnael|links|Oeigoeriese kinders in die historiese middestad van Hotan
Wêreldwyd leef omtrent 20 miljoen Oeigoere, waarvan tussen 10 en 15 miljoen in Xinjiang. In die Volksrepubliek China behoort die Oeigoere tot een van die 56 amptelik erkende etniese groepe ("nasionaliteite"). Hulle leef veral in die Wes-Chinese outonome gewes van Xinjiang saam met ander verwante etniese groepe soos Kasakke, Oesbeke en Kirgisiërs. Oeigoere is naas Han-Chinese, Zhuang, Hui-Chinese en Mantsjoes die vyfde grootste etniese groep in die Volksrepubliek China. Nes Hui-Chinese is Oeigoere een van die grootste groep Moslems in die Volksrepubliek China.

Massale immigrasie van etniese Han-Chinese is egter besig om die inheemse bevolking te verdring en hulle kultuur te vernietig.

Daar is diasporagemeenskappe van Oeigoere in Pakistan, Kasakstan, Kirgisië, Mongolië, Oesbekistan, Duitsland, die Verenigde Koninkryk en Turkye; asook 'n kleiner een in Taoyuan in die Hunan-provinsie van China. Oeigoerse woonbuurte kan in die groot Chinese stede soos Beijing en Sjanghai gevind word. Daar is ook klein, maar aktiewe Oeigoerse gemeenskappe in die Verenigde State van Amerika, veral in Los Angeles, San Francisco, New York en Washington, D.C.; sowel as Toronto en Vancouver in Kanada.

## Verwysings 
## Eksterne skakels 
*  
*  *The Uygur ethnic minority* – Chinese regeringswebwerf
*  Verspreiding van etniese groepe in China
Pieter Neethling-fonds

Die **Pieter Neethling-fonds** se doelstelling was die opheffing van die armblanke Afrikaners wat in die 1930's en 1940's op die Witwatersrand gewerk het.

**Pieter de Waal Neethling**, 'n oom van dr. Albert Hertzog, het met sy boerdery op die hellings van Vlaeberg (by Stellenbosch) skatryk geword. As vrygesel was hy vrygewig, word 'n weldoener van sy medemens en sy kerk en verskaf finansiële steun met die stigting van Die Burger, Voortrekkerpers en Die Transvaler en aan verskeie studente. By sy dood op 9 Julie 1939 is sy boedel aan 'n trust oorgedra met as doelstelling steun aan die minderbevoorregtes van sy eie mense. Hierby is veral bedoel die veronregte Afrikanerwerker se stryd teen die onderdrukkende en voksvreemde mynbase en vakbondleiers. Sonder die fonds sou die oorwinning van die arbeiders nooit moontlik gewees het nie. Ook het dit indirek 'n beduidende bydrae gelewer tot die Nasionale Party se sege in die verkiesing van 26 Mei 1948.

## Bibliografie 
* Naudé, Louis: Dr. A. Hertzog, die Nasionale Party en die mynwerker. Pretoria: Nasionale Raad vir Trustees, 1969.
Finsbury Park

duimnael|Sononder in Finsbury Park

**Finsbury Park** is 'n publieke park met 'n oppervlakte van 46 hektaar (110 akkers) in die Londense stadsdistrik Borough of Haringey. Die park maak amptelik deel uit van die distrik se naamgewende buurt Haringey, maar is ook digby die buurte Stroud Green, Finsbury Park en Manor House geleë. Finsbury Park was een van die eerste groot Londense parke wat in die Victoriaanse tydperk aangelê is.

## Eksterne skakels
Holland Park

**Holland Park** is 'n buurt en openbare park in die stadsdistrik Royal Borough of Kensington and Chelsea in Sentraal-Londen.

Die buurt, een van die mees gesogte en welvarendste woonkwartiere in die Britse hoofstad, staan bekend vir sy groot Victoriaanse stadhuise en sy eersterangse restaurante en winkelstrate. Van Londen se gewildste winkelbestemmings word in en naby die buurt aangetref, waaronder Kensington High Street, Notting Hill, Holland Park Avenue, Portobello Market, Westbourne Grove, Clarendon Cross en Ledbury Road.

Alhoewel daar geen amptelike grense vir die buurt bepaal is nie, word dit rofweg begrens deur Kensington High Street in die suide, Holland Road in die weste, Holland Park Avenue in die noorde en Kensington Church Street in die ooste.
Klas GO Garratt-stoomlokomotief

Die **Suid-Afrikaanse Klas GO 4-8-2+2-8-4** is 'n Suid-Afrikaanse stoomlokomotief uit die Suid-Afrikaanse Spoorweë-era.
Dit was die laaste nuwe stoomlokomotiefsoort wat deur die Spoorweë aangekoop is, hierna het diesel en elektriese trekkrag die toneel oorgeneem.

## Vervaardiger 
Die Klas GO 4-8-2+2-8-4 Garrattlokomotief was ontwerp om op ligter spore te werk. Die ontwerp is in 1952 onder toesig van L.C. Grubb, die Hoofmeganiese ingenieur van die SAR 1949-1954, voltooi. 'n Bestelling vir vyf-en-twintig van hierdie lokomotiewe is by 
Henschel & Son in Duitsland geplaas, wat onmiddellik gevolg het op die Klas GMA Garratt wat deur dieselfde vervaardiger gebou is. Hulle is in 1953 gebou en is gelewer en in diens geplaas in 1954, genommer in die reeks 2572-2596.

## Eksterne skakels 
* 

## Verwysings
Koeksistermonument

duimnael|

Die **Koeksistermonument** in Orania is opgerig as 'n eerbetoon aan dié vrouens wat oor dekades heen koeksisters gebak het om by basaars geld in te samel vir kerke, skole, kinder- en ouetehuise. Hierdie gedenkteken is opgerig deur Orania se Kaalvoet-vrouevereniging en in September 2003 onthul deur Anna Boshoff, die dogter van dr. H.F. Verwoerd. Dit is 2 m hoog en bestaan uit polistireen bedek met glasvesel. Jan-Otto du Plessis van Kaapstad was die beeldhouer.

## Eksterne skakel 
* *Orania onthul monument vir geldmaker-koeksisters*, Rapport, 21 September 2003.
* 'n Foto op Flickr van die gedenkteken
Klas MJ1 Mallet-stoomlokomotief

Die **Klas MJ1 Mallet-stoomlokomotief** is 'n tipe lokomotief wat deur die Suid-Afrikaanse Spoorweë op taklyne gebruik is. 

**Klas MJ-1** is soortgelyk aan die Klas MJ. Die lokomotief is ontwerp deur die *Montreal Locomotive Company*, gebaseer op die spesifikasies vir die Klas MJ Mallet wat ontwerp is deur DA Hendrie, die Hoofmeganiese Ingenieur van die Suid-Afrikaanse Spoorweë vanaf 1910 tot 1922. Agt lokomotiewe is bestel by die *Montreal Locomotive Company* in Kanada, omrede die Britse verskaffers se produksie tydens die Eerste Wêreldoorlog tot stilstand gekom het. Die lokomotiewe is deur MLW afgelewer in November 1918 en genommer in die reeks 1666-1673.

Hulle stoomketels was ietwat groter en daar was 'n sandkas op die stoomketel geïnstalleer; 'n tipiese Noord-Amerikaanse styl. Die lokomotiewe was superverhit en toegerus met Walschaerts-klepratwerk. Hulle is uit diens gestel in 1960.  

## Eksterne skakels 
* 

## Verwysings
City of London Corporation

**Mayor and Commonalty and Citizens of the City of London**
----
**City of London Corporation**

230px

**Wapen van die City of London**

----

200px

**Wapen van die City of London Corporation**

----

200px

**Kenteken van die City of London Corporation**

----

200px

**Guildhall, City of London,setel van die City of London Corporation**

duimnael|links|Die Groot Saal (*Great Hall*) in Londen se *Guildhall* (Gildehuis), die tradisionele seremoniële en administratiewe sentrum van die *City of London Corporation*
duimnael|links|Lord Mayor William Russell
Die **City of London Corporation**, amptelik en wetlik die **Mayor and Commonalty and Citizens of the City of London**, is die munisipale regeringsliggaam wat die *City of London* administreer - die historiese middestad van Londen waar tans 'n groot deel van die Verenigde Koninkryk se finansiële sektor saamgetrek is.

Om verwarring met die strategiese bestuursliggaam vir Groter Londen, die *Greater London Authority (GLA)*, te voorkom, is die korporasie se vroeëre naam (*Corporation of London*) in 2006 gewysig. Die *City of London Corporation* maak daarop aanspraak dat dit die oudste verkose plaaslike regering ter wêreld is. Sy historiese wortels strek terug tot die 12de eeu toe Londen se belangrikheid as handelsentrum vir Engeland so groot was dat die Kroon aan Londenaars hul eie plaaslike regering toegestaan het.

Vandag het sowel bewoners van die *City of London* of *Square Mile*, soos dit dikwels genoem word, asook ondernemings stemreg in plaaslike verkiesings. Naas sy funksies as plaaslike regeringsliggaam, wat min of meer met dié van ander administratiewe stadsdistrikte in Groter Londen, die *Boroughs*, ooreenkom, sien die *City of London Corporation* ook na die belange van die finansiële bedryf om. Sy jaarliks verkose hoof, die Lord Mayor, tree as internasionale ambassadeur vir dié bedryf en as leier van afvaardigings van Britse sakelui in die buiteland op. Dié amp word sedert 9 November 2019 beklee deur William Russell.

Die korporasie se Latynse leuse is *Domine Dirige Nos* ("Lei U ons, o Heer!"). Sy bates is in 2012 op £1,3 miljard beraam. Die City of London se *Liberties and Customs* word gewaarborg in klousule 9 van die Magna Carta van 1297. Interessant genoeg moet die Britse monarg formeel die Lord Mayor se toestemming vra voordat hy of sy die City mag betree. Toegang word steeds verleen.

## Verwysings 
## Eksterne skakels 
;Dagbladartikels
----
* *Financial Times, 18 September 2015: How the City of London really does make up its own rules*
;Media
----
* ''British Pathé: London's City Welcomes Queen 1954''
Pierneefteater

Die **Pierneefteater** is geleë in Villieria, Pretoria, op die terrein van die destydse Hoërskool Hendrik Verwoerd, wat in 2019 herdoop is tot Rietondale Secondary School. Dit het in Maart 2003 sy eerste opvoering op die planke gebring, en was 'n voortvloeisel van *Die Teaterhuisie* in Sunnyside, wat deur die akteurspaar Petru Wessels en Carel Trichardt bestuur is. Dit het sedertdien landwyd bekend geraak, en enkele buitelandse kunstenaars het ook al by die teater opgetree.

Die Pierneefteater lê ook klem op kinderteater. Hierdie produksies vind elke vakansie in die oggende, en soms ook op Saterdae buite vakansies plaas. Benewens vermaak vir kinders, is die waarde daarvan om 'n volgende geslag volwasse teatergangers te kweek.

## Gemeenskapsbetrokkenheid 
Die "Ten Spyte Van / In Spite Of"-projek van die Pierneefteater, in samewerking met Cordis Trust, bied jaarliks 'n week aan waartydens mense met gestremdhede kan deelneem om onder meer op die verhoog te verskyn. Die week het ook fondsinsameling en bewusmaking as doelwitte. 

## Verwysings 
## Eksterne skakels 
* Die Pierneefteater se *facebook*-blad
*
Klas GH Garratt-stoomlokomotief

Die **Klas GH Garratt** is 'n tipe stoomlokomotief van die Suid-Afrikaanse Spoorweë-era. In 1928 het die Suid-Afrikaanse Spoorweë twee Klas GH 4-6-2+2-6-4 "Double Pacific"-tipe passasiersweergawes van die Klas U Unie Garrattstoomlokomotief in diens geplaas. 

Die feit is dat tydens die ontwerpfase van die twee Unie Garratt tipes, hulle aangewese klassifikasieletters in die gereelde Garrattreeks was as Klas GH en GJ. Toe bestellings by die vervaardigers geplaas is, het hulle die klasaanwysing van die Klas GH behou, terwyl dié van die Klas GJ 2-6-2 + 2-6-2 "Double Prairie"-tipe verander is na Klas U Unie Garratt.

## Eienskappe 
Die Klas GH was 'n gemengde lokomotief, deels Gewysigde Fairlie en deels Garratt. Die voorkant van die lokomotief was van 'n tipiese Garrattuitleg, met 'n watertenk gemonteer op die voorste enjineenheid se raam, terwyl die agterkant gebou is in die Gewysigde Fairlie-styl, met die steenkoolbunker gemonteer op 'n stewige verlenging van die lokomotief se hoofraam, en met die draaibare agterste enjineenheid onder die groot steenkoolbunker geplaas.

Aangesien die agterste bunker slegs steenkool gedra het, het 'n bykomende groot onderbuikwatertenk (onder die ketel) vergoed vir die verminderde waterkapasiteit van die kolewa.

Al sy water is in die voorste bunkertenk en die onderbuikwatertenk gedra, met 'n gesamentlike kapasiteit van 27 000 liter, terwyl die agterste bunker 'n steenkoolkapasiteit van 14 ton gehad het. Die hoofraam het daarom die rookkas, stoomketel, vuuroond, bemanningskajuit, steenkoolbunker, sowel as die onderbuikwatertenk gehuisves.

Dit was groot en kragtige lokomotiewe en aangesien hulle ontwerp is vir passasiersdiens, is hulle vir spoed gebou met hul groot 1520 mm (60 duim) dryfwiele. Om hul 5.574 vk. meter vuuroonde van brandstof te voorsien, is hulle toegerus met meganiese stokers van die duplekstipe. Een van die redes vir die konstruksie van die agterkant van die Unie Garratts op die gewysigde Fairlie-beginsel was vir hul steenkoolbunkers om in 'n reguit lyn met hul vuuroonde te wees, 'n noodsaaklikheid vir die installering van meganiese stokers.

## Eksterne skakels 
* 

## Verwysings
Villieria

**Villieria** is 'n woonbuurt in die noorde van Pretoria, die hoofstad van Suid-Afrika. Dit word omring deur woonbuurte soos Waverley en Rietfontein en is net noordoos van Pretoria se sentrale sakekern geleë. Villieria is in 1896 by Pretoria ingelyf en is dus een van die stad se oudste woonbuurte. Dit het wye strate, groot erwe en enkelverdiepinghuise met groot tuine.

## Infrastruktuur 
* Hoërskool Oos-Moot
* 'n President Kruger-kinderhuis (31ste Laan)
* Laerskool Villieria
* Pierneefteater (op die terrein van die Hoërskool Rietondale)
* Villieria NG Kerk
* Gereformeerde kerk Oos-Moot (in 31ste Laan)
* Villieria Polisiestasie
* Villieria Tennisklub

## Verwysings
Klas HF Garratt-stoomlokomotief

Die **Suid-Afrikaanse Klas HF 2-8-2+2-8-2** is 'n Suid-Afrikaanse stoomlokomotief uit die Suid-Afrikaanse Spoorweë-era.

## Vervaardiger 
Die ontwerp van die Klas HF 2-8-2+2-8-2 Garrattlokomotief is onder toesig van Kol. F.R. Collins, die Hoofmeganiese Ingenieur van die SAR van 1922 tot 1929, voltooi. 'n Bestelling vir elf van hierdie lokomotiewe is by Henschel & Son in Duitsland geplaas. Hulle is in 1927 gebou en afgelewer en in diens geplaas in 1928, genommer in die reeks 1380-1390.

## Eksterne skakels 
* 

## Verwysings
Kensal Green-begraafplaas

220px
**Kensal Green Cemetery**

----

**Ligging**

Kensal Green, Kensington
Londen, Verenigde Koninkryk

----

**Gevestig in**

1832

----

**Oppervlakte**

72 akkers (29 hektaar)

----

220px

**Permanente grafte**

65&nbsp;000+

----

**Status**

Steeds in gebruik

duimnael|links|Grafmonumente op Kensal Green
duimnael|links|Die Anglikaanse kapel
Die **Kensal Green-begraafplaas** (Engels: *Kensal Green Cemetery*) is 'n begraafplaas in Kensal Green, 'n stadsdeel in die Wes-Londense distrik Royal Borough of Kensington and Chelsea. As voorbeeld vir Kensal Green, wat deur die advokaat George Frederick Carden gestig en in 1833 geopen is, het die beroemde Paryse Père-Lachaise-begraafplaas gedien.

Vandag strek Kensal Green, wat aan 'n kanaal - die *Grand Union Canal* - grens, oor 'n oppervlakte van 72 akkers en sluit ook twee bewaringsgebiede in. Die begraafplaas is die habitat van ten minste 33 voëlspesies en ander diere. Sy grafmonumente wissel van groot mausoleums, waarin welvarende en bekende persoonlikhede ter ruste gelê is, tot 'n verskeidenheid kleiner grafte. Dele van Kensal Green is aan jong oorledenes gewy.

Kensal Green, wat oorspronklik deur die *General Cemetery Company* opgerig en bestuur is, is een van sewe tuinagtige begraafplase in Londen waarna informeel as die *Magnificent Seven* verwys word. Met drie kapelle, wat oopstaan vir aanhangers van alle gelowe en van alle sosiale agtergronde, bied Kensal Green sedert sy opening 'n waardige en rustige plek waar oorledenes herdenk kan word. Die Engelse skrywer G. K. Chesterton (1874–1936) het die begraafplaas onsterflik gemaak met enkele lyne van sy gedig *The Rolling English Road* wat in die werk *The Flying Inn* verskyn het:

Ondanks die klassieke voorkoms van sy hoofgeboue, waaronder die toegangsgeboue wat volgens die Griekse antieke styl ontwerp is, het Kensal Green 'n sterk Gotiese karakter danksy die groot aantal grafmonumente in dié styl. Die begraafplaas het vanweë sy besondere atmosfeer as coulisse vir 'n verskeidenheid rolprente gedien, waaronder *Theatre of Blood* waarin Vincent Price en Diana Rigg die hoofrolle vertolk het.

## Eksterne skakels 
*  Amptelike webwerf
Waverley

**Waverley** is 'n woonbuurt in die noorde van Pretoria, die hoofstad van Suid-Afrika. Dit word in die weste begrens deur Villieria, in die suide deur Môregloed en in die ooste deur Bergtuin, terwyl die Magaliesberg die noordelike grens vorm. Waverley is noordoos van Pretoria se middestad geleë en is een van die stad se oudste woonbuurte. Dit het wye strate met enkelverdiepinghuise op groot erwe, groot grasperke en mooi tuine. 

Die naam Totiusdal word egter vir die plaaslike poskantoor gebruik, asook enkele instellings en ondernemings in die voorstad, soos die Gereformeerde kerk Totiusdal, die Laerskool Totiusdal, Totiusdal Handelshuis en Totiusdal Apteek. Die Gereformeerde gemeente was waarskynlik die eerste wat so geheet het omdat die kerkgebou opgerig is op grond wat aan ds. S.J. du Toit, vader van die digter, teoloog en psalmberymer Totius, behoort het.  

## Infrastruktuur 
* Hoërskool Staatspresident C.R. Swart
* Laerskool Totiusdal
* Gereformeerde Skool Dirk Postma
* Nederduitse Gereformeerde Kerk Waverley
* Waverley-tennisklub

## Verwysings
Brontë-familie

duimnael|Anne, Emily en Charlotte Brontë, soos geskilder deur hul broer Branwell (omstreeks 1834). Oorspronklik het Branwell homselfs saam met sy susters uitgebeeld, maar sy eie portret later verwyder.

Die **Brontës** ([ˈbrɒntiz] of [ˈbrɒnteɪz]) was 'n 19de eeuse literêre familie wat met die dorp Haworth in die West Riding of Yorkshire, Engeland verbind word. Die susters Charlotte (* 21 April 1816), Emily (* 30 Julie 1818) en Anne (* 17 Januarie 1820) het bekendheid verwerf as digters en romanskrywers. Hulle het hul literêre werke aanvanklik onder die manlike penname Currer, Ellis en Acton Bell gepubliseer, net soos baie ander vroulike outeurs in dié tyd.

Hul verhale het vanweë hul oorspronklikheid en passie onmiddellik aandag getrek, maar ook negatiewe publisiteit gekry. Charlotte se roman *Jane Eyre* was die eerste werk wat sukses behaal het, terwyl Emily se *Wuthering Heights*, Anne se *The Tenant of Wildfell Hall* en ander romans later as literêre meesterwerke beskou is.

Die drie susters en hul broer Branwell het 'n in hegte verhouding met mekaar geleef en het reeds in hul kinderjare hul verbeeldingskrag deur die gesamentlike skryf van toenemend meer ingewikkelde verhale gestimuleer en ontwikkel. Die ontydige afsterwe van hul moeder en later dié van die twee ouer susters was 'n verlies wat hul literêre werk sou beïnvloed.

Hul befaamdheid was sowel aan hul eie tragiese lot asook aan hul vroegrype volwassenheid te danke. Ná hul ontydige afsterwe is hulle deur 'n groot aanhangerskap vereer wat sedertdien steeds aanhou groei het. Hul woning, die pastorie in Haworth, Yorkshire – tans die *Brontë Parsonage Museum* – het jaarliks 'n pelgrimsoord vir honderdduisende besoekers geword.

## Verwysings 
## Eksterne skakels 
* 
* Brontë Parsonage Museum in Haworth
William Lassell

**William Lassell** (1799 - 1880) was 'n Engelse handelaar en sterrekundige. Lassell het verskeie mane in die Sonnestelsel ontdek. Die krater genaamd *Lassell* op die Maan, 'n krater op Mars, die *asteroïde 2636 Lassell* en 'n ring van Neptunus is na hom vernoem.

## Biografie 
Lassell is op 18 Junie 1799 in Bolton, Lancashire in Engeland gebore en is in Rochdale opgevoed. Na sy pa se dood was hy van 1814 tot 1821 'n vakleerling van 'n handelaar in Liverpool. Daarna het hy 'n fortuin as 'n bierbrouer gemaak, wat hy gebruik het om sy belangstelling in sterrekunde uit te brei.

Hy wen in 1849 die *Royal Astronomical Society* se goue medalje, en dien van 1870 vir twee jaar as president van die organisasie. Hy is ook in 1849 as 'n genoot (*fellow*) van die Royal Society aangewys en wen in 1858 hulle Royal-medalje.

Lassell is op 5 Oktober 1880, op 81-jarige ouderdom in Maidenhead oorlede. Hy het 'n fortuin van £ 80&nbsp;000 agtergelaat (ongeveer 8,8 miljoen Amerikaanse dollars in vandag se terme). Sy teleskoop is aan die *Royal Observatory* in Greenwich geskenk.

## Ontdekkings 
Op 10 Oktober 1846 ontdek hy Triton, die grootste maan van die planeet Neptunus.

Hy ontdek Huperion, een van die mane van Saturnus, in 1848. Hy het die maan onafhanklik van William Cranch Bond ontdek.

Op 24 Oktober 1851 ontdek hy Umbriël en Ariël, twee mane van die planeet Uranus.

## Verwysings
Hồ Chí Minh

**Hồ Chí Minh** (Nghệ An, 19 Mei 1890 - Hanoi, 2 September 1969) gebore as **Nguyễn Sinh Cung** en ook bekend as **Nguyễn Tất Thành** en **Nguyễn Ái Quốc**, was 'n Viëtnamese kommunistiese rewolusionêre leier. Hy het as die premier (1945-1955) en president (1945-1969) van die Demokratiese Republiek van Viëtnam (Noord-Viëtnam) gedien. Hy het 'n sleutelrol in die stigting van die Demokratiese Republiek van Viëtnam in 1945 gespeel, asook in die stigting van die Volksleër van Viëtnam (PAVN) en die Viëtkong (NLF of VC) tydens die Viëtnamoorlog. 

Hy lei die onafhanklikheidsbeweging Viet Minh vanaf 1941, stig die kommunistiese Demokratiese Republiek van Viëtnam in 1945 en verslaan die Franse Unie in 1954 tydens die *Slag van Điện Biên Phủ*. Hy dra sy mag in 1955 weens gesondheidsprobleme oor, maar bly tot sy dood 'n sigbare boegbeeld en bron van inspirasie vir die Viëtnamese wat vir 'n verenigde, kommunistiese Viëtnam veg. Na die oorlog is Saigon, die hoofstad van Suid-Viëtnam, na Ho Chi Minh-stad hernoem.
Siembamba

duimnael|260px|Skildery van 'n vrou met haar slapende kind

**Siembamba** is 'n Afrikaanse wiegeliedjie waarmee kinders aan die slaap gesus word. Die liedjie is in 2013 as een van die "*Grootste Afrikaanse Liedjies van Alle Tye*" aangewys. Verskeie kleuterskole, kinderprogramme, boeke, ens. is al na die liedjie vernoem.

## Oorsprong 
Die liedjie se woorde word deur sommige as omstrede beskou, omdat dit oppervlakkig ontleed klink of 'n kind vermoor word. Dit het gissings laat ontstaan dat dit moontlik een van Louis Leipoldt se gedigte is wat oor die dood van kinders in die konsentrasiekampe handel.

Verskeie verduidelikings is egter hierteen aangebied, onder andere dat die woorde "siembamba" Xhosa vir "ons vang hom" is. In die konteks verwys dit na 'n slang (of iets wat gevang word, en dus gevaar of onheil versinnebeeld) en dan vermorsel word.

Volgens die Etimologiewoordeboek van Afrikaans is die woord waarskynlik ’n samestelling van Portugees: *sim*, ‘ja’ en *bamba*, ‘dans, spring, ophang’, of minder waarskynlik Xhosa, *ukubamba* ‘gryp, vang, vashou’ of Zoeloe, *bamba* ‘vat, gryp’ of Zoeloe, *isibamba*, ‘veselgordel’, of dalk bloot ’n klankmatige woord wat ’n wiegbeweging suggereer.

Die liedjie is tot in die 19de eeu gesing as "Sie(n) mamba, mama se kindjie", wat weereens na 'n slang (die bose, onheil, gevaar) verwys. Die woorde “sien die mamba" het later siembamba in die volksmond geword, soos dit vandag algemeen bekend staan.

Die eerste verwysing na die liedjie is in Joan van Niekerk se *Die groot Afrikaanse-Hollandse liederbundel* wat in 1927 verskyn het. Die oorsprong daarvan is egter nie gedokumenteer nie. Tien jaar later het dit in die eerste FAK-sangbundel verskyn.

## Woorde 
Die eerste tradisionele vers van die liedjie:

Verdere verse, wat later deur C.J. Langenhoven geskryf is:

## Verwysings 
## Eksterne skakels 
*
Mamba

**Mambas** (*Dendroaspis*) is 'n genus van slange wat aan die familie van koraalslangagtiges (*Elapidae*) behoort. Daar is vier lewende spesies wat in die tropiese klimaat van Afrika voorkom. Hulle is almal uiters giftig en kan besonder vinnig beweeg, derhalwe word mambas as die gevaarlikste slange in Afrika beskou.

Mambas (genus *Dendroaspis*) is uiters giftige slange wat net in Afrika voorkom. Die bekendste verteenwoordigers is die swartmamba en die groenmamba. Eersgenoemde kan langer as 4&nbsp;m word en is so giftig dat 'n mens binne enkele minute na 'n byt kan sterf as serum nie onmiddellik toegedien word nie. Die groenmamba is minder aggressief as die swartmamba en sy gif is aansienlik swakker. Wanneer mambas aanval, rig hulle die voorste deel van die liggaam op en verbreed die nekvel.

## Algemeen 
Mambas is lang, relatief dun verteenwoordigers van die uiters giftige slangfamilie *Elapidae*. Die 4 spesies behoort almal tot die genus *Dendroaspis* en kom net in die tropiese en subtropiese streke van Afrika voor. Mambagif is neurotoksies, dit wil sê dit tas die senuweestelsel aan, en die dood kan binne enkele minute na 'n byt intree. Voor in die bokaak is een paar groot, hol giftande, en voor in die onderkaak kom een paar verlengde, soliede tande voor, gevolg deur 'n aantal kleiner tande. 

Net soos kobras kan mambas die voorste deel van die liggaam oplig en dit "bak" maak deur die nekvel sywaarts uit te stoot. 'n Mamba se bak is egter aansienlik smaller as dié van 'n kobra. Die skubbe wat mambas se liggame bedek, is smal en glad en baie skuins gerangskik. Die skubbe het geen holtes aan die punte nie. In Suider-Afrika word 2 spesies aangetref, naamlik die swartmamba (*Dendroaspis polylepis*) en die groenmamba (*Dendroaspis angusticeps*).

## Spesies 
Daar is vier lewende spesies van mambas, waarvan drie spesies groenerig is en een spesie grys en swart gekleurd is. Die benaming "swart" verwys hier na die kleur van die mond en nie na die bruin of grys liggaam nie:

* Groenmamba (*Dendroaspis angusticeps*)
* Jamesonse mamba (*Dendroaspis jamesoni*)
* Swartmamba (*Dendroaspis polylepis*)
* Westelike groenmamba (*Dendroaspis viridis*)

## Sien ook 
* Alfabetiese lys van slange

## Notas 
## Verwysings 
## Bronnelys 
* Wêreldspektrum, 1982, , volume 18, bl. 27

## Eksterne skakels 
*